**Sarah, hertuginne av York** (født **Sarah Margaret Ferguson** 15. oktober 1959) er den britiske prins Andrew, hertug av Yorks fraskilte kone og er i dag en beskytter av veldedighetsorganisasjoner, talsperson, forfatter, filmprodusent og mediepersonlighet.

Bakgrunn
--------

Sarah Ferguson er etterkommer av kong Karl II av England og Lucy Walter. Som datter av major Ronald Ferguson og hans første kone Susan Mary Wright (1937–98) ble Sarah ofte kalt «Fergie» etter sitt pikenavn. Da hennes forlovelse med Andrew ble kunngjort, kimte kirkeklokkene i landsbyen Dummer, Hampshire, i to timer. Dit flyttet hun som tiåring, til gården Dummer Down Farm, og faren hennes ble boende der til sin død i 2003.

Gjennom sin farmor var Sarah Ferguson i slekt med prinsesse Alice, hertuginne av Gloucester (1901-2004), som var gift med en yngre bror av dronning Elizabeths far, og dermed dronningens tante.

William Cavendish, 4. hertug av Devonshire var stamfar både til Sarah Ferguson og prinsesse Diana.

Faktisk nedstammer Ferguson fra Karl II gjennom tre av hans uekteskapelige barn: Charles Lennox, *1st Duke of Richmond*; James Scott, *1st Duke of Monmouth*;og Anne Lennard, grevinne av Sussex. Både prinsesse Diana og Sarah Ferguson hadde livlige mødre som skilte seg for å dra utenlands med nye partnere. Fergusons mor flyttet med Hector Barrantes til Argentina, og tok seg så bra ut at Ralph Lauren vurderte å bruke henne i en reklame.

Inngifte i kongehuset
---------------------

Sarah giftet seg med prins Andrew den 23. juli 1986, etter at han hadde fridd to ganger. «*Sarah var opprinnelig min mors valg,*» forklarte han før bryllupet. Prinsesse Anne som ikke var begeistret for prinsesse Diana, beskrev Sarah som «*en veldig, veldig hyggelig jente*». Men dronning Elizabeth skal senere ha sagt om sine to svigerdøtre: «*Du tar inn to jenter fra skilsmissehjem, og se hvilken takk de gir deg*.»

Andrew ble tildelt tittelen «hertug av York», og fra da av ble Sarah titulert «Hennes Kongelige Høyhet, hertuginnen av York». Paret ble skilt i 1996, og Sarah ble fratatt tittelen «Hennes Kongelige Høyhet» og degradert til «Sarah, hertuginne av York».

Den første tiden var hun populær for sin kvikke kommentar, som da hun slo på julelysene i Regent Street med replikken: «*Jeg håper bare det ikke blir nok et Big Bang*», eller da hun ropte til *paparazzi* som lå på lur i buskene i håp om et foto av henne i bikini: «*Få nå ikke solstikk, gutter!*» Hun var det første medlem av det britiske kongehus som utdannet seg til helikopterpilot, etter et løfte hun ga prins Andrew under bryllupsfeiringen. Dette inspirerte henne til en serie barnebøker om helikopteret «Budgie».

Hertugparet av York fikk to barn i sitt ekteskap:

* Prinsesse Beatrice av York (født 8. august 1988)
* Prinsesse Eugenie av York (født 23. mars 1990)

Noen måneder etter separasjonen fra prins Andrew i mars 1992 innledet Sarah Ferguson et forhold til forretningsmannen John Bryan fra Texas. På ferie i St Tropez ble hun avbildet toppløs i en kompromitterende situasjon. Avisene konkurrerte om å kjøpe bildene; *the Sun* måtte gi tapt da *Daily Mirror* overbød dem og betalte $ 12 millioner. Skandalen ble gjenopplivet i femte sesong av tv-serien *the Crown*. Prins Philip skal aldri ha tilgitt svigerdatteren, mens dronning Elizabeth fortsatte å invitere henne til Balmoral-slottet sammen med døtrene Beatrice og Eugenie.

Etter skilsmissen har Sarah blant annet vært talskvinne for *Weight Watchers* og Wedgwood porselen for å betale gjelden sin; hun tapte mer enn $6 millioner da hennes firma Hartmoor for helse og velvære gikk konkurs. Hun har vært programleder for sitt eget *talkshow*, og ledet veldedighetsorganisasjoner. Hun har også skrevet en selvbiografi, *My story* (1996).

Referanser
----------

1. 1 2 3 4 5   Kindred Britain[Hentet fra Wikidata]
2. ↑   The Peerage person ID p10082.htm#i100815, besøkt 7. august 2020[Hentet fra Wikidata]
3. 1 2 3 4   The Peerage[Hentet fra Wikidata]
4. ↑  Terry Smith og Laura Sanderson Healy: «Fantastic Fergie», *People*, 7. april 1986
5. ↑  Dummer Down Farm, Hampshire
6. ↑  Prinsesse Alice (1901-2004)
7. ↑  Marcia Moody: «Inside Princess Diana's Complicated Friendship with Sarah Ferguson», *Town & Country* 14. november 2022
8. ↑  Crofts Peerage, *Powerscourt, Viscount (I, 1743)* Arkivert 27. september 2012 hos Wayback Machine. Arkivert 27 september 2012 hos Wayback Machine
9. ↑  Crofts Peerage, *Leicester, Earl of (UK, 1837)* Arkivert 4. oktober 2012 hos Wayback Machine. Arkivert 4 oktober 2012 hos Wayback Machine
10. ↑  Crofts Peerage, *Sussex, Earl of (E, 1674–1715)*
11. ↑  Crofts Peerage, *Dacre, Baron (E, 1321)*
12. ↑  Georgina Howell: «Is Fergie’s Fizz Leaving Di Flat?» *Vanity Fair* juli 1987
13. ↑  Marica Moody: «Princess Diana's Complicated Friendship with Sarah Ferguson», *Town & Country* 14. november 2022
14. ↑  Georgina Howell: «Is Fergie’s Fizz Leaving Di Flat?» *Vanity Fair* juli 1987
15. ↑  «Fergie Fulfills Vow, Wins Her Wings as a Helicopter Pilot», *Los Angeles Times*, 14. desember 1987
16. ↑  Nicole Vassell: «Sarah Ferguson’s ex-boyfriend woke up to 600 messages», *the Independent* 1. desember 2022
17. ↑  Zoe Forsey: «Prince Philip still hasn't forgiven Fergie», *Daily Mirror*, 20. juli 2020
18. ↑  Michael Ellison og Stephen Bates: «Fergie pulls in millions and haunts royal family», *the Guardian* 11. april 2001
19. ↑  Andrew Hornery: «Why I love Sarah Ferguson, the Duchess of chaos», *Sydney Morning Herald*, 9. april 2016

Eksterne lenker
---------------

* (en) Offisielt nettsted Rediger på Wikidata

* (en) Sarah, Duchess of York – kategori av bilder, video eller lyd på Commons Rediger på Wikidata

* (en) Sarah, Duchess of York – galleri av bilder, video eller lyd på Commons Rediger på Wikidata
* (en) Sarah Ferguson på Internet Movie Database Rediger på Wikidata

* (da) Sarah Ferguson på Filmdatabasen Rediger på Wikidata

* (en) Sarah Ferguson hos The Movie Database Rediger på Wikidata
* Sarah Ferguson på Twitter Rediger på Wikidata

* Sarah Ferguson på Instagram Rediger på Wikidata

* Sarah Ferguson på LinkedIn Rediger på Wikidata

* Sarah Ferguson på YouTube Rediger på Wikidata
* The Sarah Ferguson Foundation Arkivert 29. juli 2011 hos Wayback Machine.
* SarahFerguson.com (offisielt nettsted)

Portal: Litteratur

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Prabook **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** ICCU **·** BNE **·** Munzinger (iba) **·** MusicBrainz
 |